CELEX: 32012D0498
Language: sk
Date: 2012-08-17 00:00:00
Title: 2012/498/EÚ: Rozhodnutie Komisie zo 17. augusta 2012 , ktorým sa menia a dopĺňajú rozhodnutia 2010/2/EÚ a 2011/278/EÚ, pokiaľ ide o zoznam odvetví a pododvetví, ktoré sa považujú za odvetvia a pododvetvia, ktoré čelia vysokému riziku úniku uhlíka [oznámené pod číslom C(2012) 5715]  Text s významom pre EHP

7.9.2012   
            
            
               SK
            
            
               Úradný vestník Európskej únie
            
            
               L 241/52
            
         ROZHODNUTIE KOMISIE
   zo 17. augusta 2012,
   ktorým sa menia a dopĺňajú rozhodnutia 2010/2/EÚ a 2011/278/EÚ, pokiaľ ide o zoznam odvetví a pododvetví, ktoré sa považujú za odvetvia a pododvetvia, ktoré čelia vysokému riziku úniku uhlíka
   [oznámené pod číslom C(2012) 5715]
   (Text s významom pre EHP)
   (2012/498/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2003/87/ES z 13. októbra 2003 o vytvorení systému obchodovania s emisnými kvótami skleníkových plynov v Spoločenstve, ktorou sa mení a dopĺňa smernica Rady 96/61/ES (1), a najmä na jej článok 10a ods. 1 a 13,
   keďže:
   
               (1)
            
            
               V rozhodnutí Komisie 2010/2/EÚ (2) sa na základe smernice 2003/87/ES určuje zoznam odvetví a pododvetví, ktoré sa považujú za odvetvia a pododvetvia, ktoré čelia vysokému riziku úniku uhlíka.
            
         
               (2)
            
            
               V rozhodnutí Komisie 2011/278/EÚ (3) sa na základe článku 10a smernice 2003/87/ES určujú prechodné pravidlá harmonizácie bezplatného prideľovania emisných kvót platné v celej Únii.
            
         
               (3)
            
            
               Do zoznamu odvetví a pododvetví, ktoré sa považujú za odvetvia a pododvetvia, ktoré čelia vysokému riziku úniku uhlíka, možno každý rok doplniť ďalšie odvetvie alebo pododvetvie, pokiaľ sa v analytickej správe preukáže, že dané odvetvie alebo pododvetvie spĺňa kritériá stanovené v článku 10a ods. 14 až 17 smernice 2003/87/ES v dôsledku zmeny, ktorá má zásadný vplyv na činnosti odvetvia alebo pododvetvia.
            
         
               (4)
            
            
               Niektoré odvetvia, ktoré sa v rozhodnutí 2010/2/EÚ nepovažujú za odvetvia čeliace vysokému riziku úniku uhlíka na úrovni NACE 4, boli rozčlenené a bolo posúdených niekoľko zodpovedajúcich pododvetví, ktoré mali značne odlišný vplyv ako zvyšok odvetvia z dôvodu istých špecifických charakteristík, ktorými sa vyznačujú. V prípade pododvetví „Závojové platne, rúno, rohože, matrace, dosky a ostatné výrobky zo sklenených vlákien okrem tkanín“ a „Trosková vlna, horninová vlna a podobné minerálne vlny a ich zmesi, voľne uložené, v listoch alebo zvitkoch“ z tohto posúdenia vyplynulo, že sa vyznačujú špecifickými charakteristikami, ktorými sa jasne odlišujú od iných pododvetví, a že spĺňajú kvantitatívne kritériá stanovené v článku 10a ods. 15 smernice 2003/87/ES. Pododvetvia „Závojové platne, rúno, rohože, matrace, dosky a ostatné výrobky zo sklenených vlákien okrem tkanín“ a „Trosková vlna, horninová vlna a podobné minerálne vlny a ich zmesi, voľne uložené, v listoch alebo zvitkoch“ by sa preto mali doplniť do zoznamu odvetví a pododvetví, ktoré sa považujú za odvetvia a pododvetvia, ktoré čelia vysokému riziku úniku uhlíka.
            
         
               (5)
            
            
               Kód 26 14 úrovne NACE 4 „Výroba sklenených vlákien“ pozostáva z dvoch šesťmiestnych kódov Prodcom: „261411 Pramene, pradená, priadza a sekané pásy zo sklenených vlákien“ a „261412 Závojové platne, rúno, rohože, matrace, dosky a ostatné výrobky zo sklenených vlákien okrem tkanín“. Pododvetvie, na ktoré sa vzťahuje šesťmiestny kód Prodcom 261411, sa v rozhodnutí 2010/2/EÚ považovalo za pododvetvie, ktoré čelí vysokému riziku úniku uhlíka. Doplnením kódu Prodcom 261412 do zoznamu odvetví a pododvetví, ktoré sa považujú za odvetvia a pododvetvia, ktoré čelia vysokému riziku úniku uhlíka, bude pod úroveň 2614 NACE 4 patriť celé odvetvie. Preto sa v záujme jasnosti a zamedzenia duplicite do oddielu 1.2 zoznamu dopĺňa kód 2614 úrovne NACE 4, kým z oddielu 2 sa vypúšťa kód Prodcom 261411.
            
         
               (6)
            
            
               Rozhodnutia 2010/2/EÚ a 2011/278/EÚ by sa preto mali zodpovedajúcim spôsobom zmeniť a doplniť.
            
         
               (7)
            
            
               Opatrenia stanovené v tomto rozhodnutí sú v súlade so stanoviskom Výboru pre zmenu klímy,
            
         PRIJALA TOTO ROZHODNUTIE:
   Článok 1
   Zmeny a doplnenia rozhodnutia 2010/2/EÚ
   Príloha k rozhodnutiu 2010/2/EÚ sa mení a dopĺňa v súlade s prílohou I k tomuto rozhodnutiu.
   Článok 2
   Zmeny a doplnenia rozhodnutia 2011/278/EÚ
   Príloha I k rozhodnutiu 2011/278/EÚ sa mení a dopĺňa v súlade s prílohou II k tomuto rozhodnutiu.
   Článok 3
   Adresáti
   Toto rozhodnutie je určené členským štátom.
   
      V Bruseli 17. augusta 2012
      
         
            Za Komisiu
         
         Connie HEDEGAARD
         
            členka Komisie
         
      
   
   
      (1)  Ú. v. EÚ L 275, 25.10.2003, s. 32.
   
      (2)  Ú. v. EÚ L 1, 5.1.2010, s. 10.
   
      (3)  Ú. v. EÚ L 130, 17.5.2011, s. 1.
   
      PRÍLOHA I
      Príloha k rozhodnutiu 2010/2/EÚ sa mení a dopĺňa takto:
      
                  1.
               
               
                  V oddiele 1.2 sa za záznam 2613 vkladá tento záznam:
                  
                              Kód NACE
                           
                           
                              Opis
                           
                        
                              „2614
                           
                           
                              Výroba sklenených vlákien“
                           
                        
            
                  2.
               
               
                  Oddiel 2 sa mení a dopĺňa takto:
                  
                              a)
                           
                           
                              Vypúšťa sa tento záznam:
                              
                                          Kód Prodcom
                                       
                                       
                                          Opis
                                       
                                    
                                          „261411
                                       
                                       
                                          Pramene, pradená, priadza a sekané pásy zo sklenených vlákien“
                                       
                                    
                        
                              b)
                           
                           
                              Za záznam 26821400 sa vkladá tento záznam:
                              
                                          Kód Prodcom
                                       
                                       
                                          Opis
                                       
                                    
                                          „26821610
                                       
                                       
                                          Trosková vlna, horninová vlna a podobné minerálne vlny a ich zmesi, voľne uložené, v listoch alebo zvitkoch“
                                       
                                    
                        
            
   
      PRÍLOHA II
      V prílohe I k rozhodnutiu 2011/278/EÚ sa záznam zodpovedajúci referenčnému produktu „Minerálna vlna“ nahrádza takto:
      
         
                     Referenčný produkt
                  
                  
                     Vymedzenie zahrnutých produktov
                  
                  
                     Vymedzenie zahrnutých procesov a emisií
                     (systémové hranice)
                  
                  
                     Vystavenie riziku úniku uhlíka určené rozhodnutím 2010/2/EÚ na roky 2013 a 2014
                  
                  
                     Referenčná úroveň
                     (kvóty/t)
                  
               
                     „Minerálna vlna
                  
                  
                     Izolačné produkty z minerálnej vlny na tepelné, zvukové a požiarne aplikácie, vyrobené s použitím skla, kameňa alebo trosky.
                  
                  
                     Zahrnuté sú všetky procesy priamo alebo nepriamo spojené s výrobnými krokmi tavenie, rozvlákňovanie a injektovanie spojív, tvrdenie, sušenie a tvarovanie. Pri určovaní nepriamych emisií sa zohľadňuje celková spotreba elektrickej energie v rámci systémových hraníc.
                  
                  
                     Áno
                  
                  
                     0,682“